Z A P I S N I K
[bookmark: _GoBack]5. sjednice Vijeća Mjesnog odbora Vukomerec držane 28. listopada 2025. 
 u prostorijama MS Vukomerec, Porečka 7a, s početkom u 19:30 sati 

Nazočni članovi Vijeća:
Marija Pavičić, Vladimir Marenić, Zdenka Blatančić, Matea Kičin, Siniša Želalija


Predsjedava gospođa Marija Pavičić, predsjednica Vijeća.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednica Vijeća daje zapisnik 4.sjednice na verifikaciju.
Vijeće prihvaća tekst Zapisnika 4. sjednice Vijeća, bez izmjena.

Na prijedlog predsjednice Vijeće jednoglasno utvrđuje 


DNEVNI  RED


 1.    Prijedlog Plana malih komunalnih akcija VMO Vukomerec za 2026.
 2.    Prijedlog zaključka VMO- za osiguravanje sredstava za Plan potreba za 2006.
 3.    Zaključci komunalne i prometne problematike:
    a. Obnavljanje pješačkih prijelaza na cijelom području MO Vukomerec
    b. Postavljanje prometnog zrcala na uglu Koparske i Motovunske
    c. Postavljanje kanti za pseći izmet
    d. Postavljanje uličnih pepeljara
 4.    Razno: izvješća, pitanja i obavijesti.
	
	
	


Ad 1. Prijedlog Plana malih komunalnih akcija VMO Vukomerec za 2026.

Vijeće jednoglasno donosi
Plan malih komunalnih akcija
Mjesnog odbora Vukomerec za 2026. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Vukomerec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 8.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2026., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2026.


Ad 2. Prijedlog zaključka VMO- za osiguravanje sredstava za Plan potreba za 2006.

Vijeće jednoglasno donosi

Z A K L J U Č A K
 o osiguravanju sredstava za realizaciju Plana potreba za aktivnostima, programima i projektima unapređenja kvalitete života građana Mjesnog odbora Vukomerec za 2026. godinu

1. Vijeće Mjesnog odbora Vukomerec predlaže da se u narednom proračunskom razdoblju osiguraju sredstva za realizaciju Plana potreba za aktivnostima, programima i projektima unapređenja kvalitete života građana Mjesnog odbora Vukomerec za 2026. godinu, u iznosu od 3.000,00 eura.

1. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 3. Zaključci komunalne i prometne problematike

	a. Obnavljanje pješačkih prijelaza na cijelom području MO Vukomerec


Vijeće Mjesnog odbora Vukomerec jednoglasno donosi 

Z a k l j u č a k
o rješavanju prometne problematike

Vijeće Mjesnog odbora Vukomerec predlaže Vijeću Gradske četvrti Peščenica da od nadležnih službi zatraži

· obnavljanje pješačkih prijelaza na cijelom području MO Vukomerec.
   
     b. Postavljanje prometnog ogledala na uglu Koparske i Motovunske ulice                                            

Vijeće Mjesnog odbora Vukomerec jednoglasno donosi 

Z a k lj u č a k
o rješavanju prometne problematike

Vijeće Mjesnog odbora Vukomerec predlaže Vijeću Gradske četvrti Peščenica da od nadležnih službi zatraži

· Postavljanje prometnog ogledala na uglu Koparske i Motovunske ulice.

                                          
        c.  Postavljanje kanti za pseći izmet

Vijeće Mjesnog odbora Vukomerec jednoglasno donosi
 
Z a k lj u č a k
o rješavanju komunalne problematike

Vijeće Mjesnog odbora Vukomerec predlaže Vijeću Gradske četvrti Peščenica da od nadležnih službi zatraži

· Postavljanje kanti za pseći izmet na lokacijama:
· Porečka ulica kod broja 1., 7. i 9.
· Brsečka uz školsko igralište.


      d.  Postavljanje uličnih pepeljara

Vijeće Mjesnog odbora Vukomerec jednoglasno donosi


Z a k lj u č a k 
o rješavanju komunalne problematike

Vijeće Mjesnog odbora Vukomerec predlaže Vijeću Gradske četvrti Peščenica da od nadležnih službi zatraži postavljanje uličnih pepeljara

· dvije duž Koparske ulice, 
· dvije duž Porečke ulice,
· jednu kod crkve Muke Isusove Vukomerec.

                                             

Ad 4. Izvješća, pitanja i obavijesti

Predsjednica Vijeća Marija Pavičić, napominje da, budući da više nije bilo pitanja i prijedloga zaključuje sjednicu.

Sjednica je završila u 20:30 sati.



KLASA:024-08/25-003/1953 
URBROJ:251-13-11-5/008-25-2
Zagreb, 28. listopada 2025.
	
Zapisnik vodila:
Marija Pavičić


                               Predsjednica
Vijeća Mjesnog odbora Vukomerec

Marija Pavičić

